Tothapi

## Tothapi

An **Tothapi** sarong indie local na banda na naka base sa Tabaco City, Philippines. An ngaran naghali sa Ingles na tataramon na *happy thoughts*, na nagpapabanaag kan pagkamidbid kan grupo. Enot sindang nagpublikar kan saindang kantang "Kakampi" kan Pebrero 9, 2021.  Ngunyan, parte na kan Sony Music Philippines an Tothapi. An saindang pakikipagtabangan sa nasabing tatak ilinadawan arog kan magayon na eksperyensya, kaiba kan dagos-dagos na suporta na nagtabang sainda na magpadagos kan saindang bisyon, sagkod habang ginigiya sinda na makanuod nin dakol sa industriya kan musika sagkod maka diskubre nin mga bagong bagay.

### Miyembro kan Banda
An Tothapi binibilog nin walong miyembro na nakabase sa Tabaco City, Albay. Si Kobe Dionela an frontman asin bokalista. Si Jomel Consuelo an nagtutugtog nin keyboard, mantang si Michael Jamlang an nagtutugtog nin lead guitar. Si Mark Kenneth Llaguno asin Bert Llaguno parehong nagtutugtog nin trumpeta. Si Aaron Bordeos an nagkakapot kan mga tambol, si Jeebay Dellosa an nagtutugtog kan bass, asin si Vince Dominic Dionela an nagtutugtog sa saxophone.

### Karera
Nagpoon an saindang karera sa musika sa pagluwas kan saindang enot na kanta na "Kakampi" kan Pebrero 9, 2021. Durante kan panahon kan enhanced community quarantine, an frontman na si Kobe Dionela nagsurat nin nagkapirang kanta, kabali an "Celeste", na saiyang ilinadawan manungod sa daing kondisyon na pagkamoot. An video niya na nagkakanta kan dai pa nailuwas na kanta nagin viral sa TikTok, na nagbukas nin mga pinto para sa banda. An banda nagrekord kan kanta nindang "Celeste" gamit an DIY na setup, na pig-master ni JP Verona. An kanta nagkaigwa nin traksyon online, na nakaabot sa milyon-milyon na stream sa Spotify asin nakakua nin paghanga sa mga artista arog ni Kyle Echarri, Jeremy Glinoga, John Roa, asin kapwa Bikolanong si Johnoy Danao. Nagpahayag man nin pag apresyar an aktres na si Jessy Mendiola. Kan 2024, nalampasan na kan "Celeste" an 10 milyon na marka sa Spotify. An tinaguriang Asia’s Songbird na si Regine Velasquez nadiskobre an banda sa social media asin inimbitaran sindang magbisita sa ASAP Natin' To, na orog pang nagpahiwas kan saindang abot.

Kan Nobyembre 2024, an banda nagpaluwas nin kanta na may titulong "Panata", sarong kanta na garo lullaby manungod sa mga panuga nin pagkamoot asin pangako, na nagtatampok nin mga parte sa diyalektong Bikolnon. Idinusay ini sa saindang mga tagahanga, pamilya, asin banwaan, asin kaiba an mensahe para sa mga biktima kan Bagyong Kristine.

Kan Marso 2025, pigluwas kan Tothapi an kantang "Kutsinta", sarong mellow crossover na tono na nag-eeksplorar kan kagayunan kan mga marahay na relasyon na itinogdok sa pagkomiter asin sakripisyo.

Kan Mayo 28, 2025, an banda nagpaluwas kan "Ulan" sa irarom kan Sony Music Philippines. Sarong jazzy pop na an mensahe tungkol sa pagka fall in and out of love sa digital na panahon, na ginagamit an uran bilang metapora para sa bakong magkakasundo na pagkamoot.

Kan Agosto 9, 2025, an Tothapi nagperform nin "Panata" sa Wish 107.5 Bus, na nagpapahiling kan saindang mensahe nin nagdadanay na pagkamoot asin pagkomiter sa ibong nin pagbabago o kasakitan.

Sagkod man kan 2025, an banda padagos na nagsurat asin nagpaluwas nin mga kanta, kabali an "Tahimik Lamang," na nagpapahiling nin sarong relasyon na itinogdok sa purong intensyon asin marahay na mga emosyon. Nagpahayag sinda nin mga plano na iluwas an saindang enot na album asin magkaigwa kan saindang enot na mayor na konsyerto.

An Tothapi parte na ngonyan kan Sony Music Philippines. An saindang pakikipagtabangan sa tatak nagtatao nin suporta sa pag-aabot kan saindang mga paghihingoa, bisyon, asin pagtalubo sa industriya nin musika.

### Mga Kanta

* Kakampi — 2021
* Dagat — 2021
* Panaginip — 2021
* Celeste — 2022
* Tahimik Lamang — 2023
* Extra Special Wish — 2023
* Panata — 2024
* Kutsinta — 2024
* Ulan — 2025

## Mga Reperensya